Ákvörðun EES-nefndarinnar nr. 226/2013 um breytingu á II. viðauka við EES-samninginn Nefndarálit - þingskjal nr. 1100

143. löggjafarþing 2013–2014.

Þingskjal 1100 - 349. mál.

Viðbót.

Síðari umræða.

Nefndarálit um tillögu til þingsályktunar um staðfestingu ákvörðunar sameiginlegu

EES-nefndarinnar nr. 226/2013 um breytingu á II. viðauka

(Tæknilegar reglugerðir, staðlar, prófanir, vottun) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Önnu Katrínu Vilhjálmsdóttur frá utanríkisráðuneyti og Rúnar Guðjónsson frá innanríkisráðuneyti.

Utanríkismálanefnd hefur áður, í samræmi við reglur um þinglega meðferð EES-mála, fjallað um tilskipun 2012/4/ESB, er varðar merkingu og rekjanleika sprengiefna, sbr. 2. gr. reglnanna, til mats á því hvort efnislegra aðlagana væri þörf. Málið var þá komið til umfjöllunar í vinnuhópi EFTA og var utanríkismálanefnd upplýst um málið skv. 2. mgr. 24. gr. laga um þingsköp Alþingis, nr. 55/1991, sbr. 2. og 7. gr. framangreindra reglna, með skeyti frá utanríkisráðuneyti dags. 2. maí 2013 ásamt fylgigögnum. Í því ferli hlaut gerðin efnislega umfjöllun í allsherjar- og menntamálanefnd Alþingis. Málið er einnig samstofna 537. máli 140. löggjafarþings sem nefndin hefur fjallað um.

Með tillögunni er nú leitað heimildar Alþingis til að staðfesta ákvörðun sameiginlegu EES-nefndarinnar nr. 226/2013, frá 13. desember 2013, um breytingu á II. viðauka (Tæknilegar reglugerðir, staðlar, prófanir, vottun) við EES-samninginn frá 2. maí 1992, og fella inn í samninginn tilskipun framkvæmdastjórnarinnar 2012/4/ESB frá 22. febrúar 2012 um breytingu á tilskipun 2008/43/EB um að koma á, samkvæmt tilskipun ráðsins 93/15/EBE, kerfi til að auðkenna og rekja sprengiefni til almennra nota. Sex mánaða frestur, samkvæmt EES- samningnum, til að aflétta stjórnskipulegum fyrirvara var veittur til 13. júní 2013. Framsetning tillögunnar telst að mati nefndarinnar í samræmi við 4. gr. reglna um þinglega meðferð EES-mála frá 1. október 2010.

Tilskipunin kveður á um samræmingu á markaðssetningu og kerfi fyrir auðkenningu, greinanleika og rekjanleika sprengiefna til nota við mannvirkjagerð. Í grundvallaratriðum er um að ræða tæknilegar reglur er varða öryggi vegna notkunar á sprengiefnum við mannvirkjagerð.

Innleiðing tilskipunarinnar kallar á lagabreytingar hér á landi og mun innanríkisráðherra í því skyni leggja fram frumvarp til breytinga á vopnalögum, nr. 16/1998. Frumvarpið mun að líkindum koma til umfjöllunar í allsherjar- og menntamálanefnd.

Ekki er gert ráð fyrir að innleiðing tilskipunarinnar hafi í för með sér stjórnsýslulegar eða efnahagslegar afleiðingar.

Nefndin leggur til að tillagan verði samþykkt.

Ásmundur Einar Daðason og Frosti Sigurjónsson voru fjarverandi við afgreiðslu málsins.

Alþingi, 12. maí 2014.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();